钦定古今图书集成/理学汇编/学行典/第241卷 > 黎和
## 钦定古今图书集成/理学汇编/学行典/第241卷 > 黎和

按《广东还志》：“黎和，字伯英，南海人。少警悟能文，美风
仪，事亲以孝谨闻。与孙蕡、唐豫友善。元季避地槎溪，
岁凶，竭力以给供养，虽当乱离，手不释卷。亲没，庐墓
三年。朝廷混一，流徙复业，始还夏溪，辟莱芜，耕凿吟
啸自如。尝揭八行为家训，乡人化之，有王烈风。捐资
建永安桥二，以通利涉。永乐庚寅，辟茂才，至京，以老”
疾乞归，逍遥岩壑，名士多从之游。时东莞袁友信亦
两被征书，弗究厥用，皆所谓“姱修之士”者也。